זו השנה השנייה ש-Ski.com, הספק הגדול ביותר של חופשות סקי בצפון אמריקה, מחפש חובבי שלג כדי לטייל ברחבי העולם, לגלוש במורד כמה מההרים המפורסמים ולתעד הכל למדיה החברתית כחלק ממשרה חלומית. בשנה שעברה הם הסתפקו במועמד אחד. השנה הם מחפשים 12.
מנסיון השנה שעברה, התפקיד כרוך בהרבה עבודה קשה כמו שהות בכמה מהמלונות המפוארים ביותר בעולם, אכילת הרבה גבינות, ויותר מדי צחוקים על פסגות ההרים.
12 האנשים שיישכרו לתפקיד השנה יחוו את אחד מששת היעדים הבאים במהלך חורף 2020: אספן סנומאס, קולורדו; ג’קסון הול, וויומינג; ביג סקיי, מונטנה; באנף ואגם לואיז, אלברטה; שאמוני, צרפת; ניסקו, יפן.
בתמורה לכך שיחוו את ההרפתקה ויתעדו את נסיעתם, כל מגויס חדש של Ski.com יפוצה בחוויית נופש VIP בתשלום הכוללת הוצאות בסך 2,000 דולר, טיסות ביונייטד איירליינס, ציוד מגופים שונים כולל מצלמת GoPro, תחזיות מותאמות אישית מ-OpenSnow ועוד. זאת לצד ההזדמנות להציל את השלג האמריקני באמצעות Protect Our Winters – ארגון המוקדש לחינוך חובבי טבע על שינויי האקלים.
כדי להגיש מועמדות, על המתמודדים לבחור את היעד האידיאלי עבורם ולהגיש סרטון בקשה של 90 שניות עד ה-29 באוקטובר 2019, המסביר מדוע הם המועמד המושלם ומה משך אותם ליעד. מכיוון שיהיו שני אנשים שחווים כל יעד, Ski.com מעודד – לצד הגשת הצעה אישית – גם כזו של צוות בן שני מתמודדים.